li 



Slam og Ler ud, saa at Vandet i hele Pakitsok ilordlek er farvet 

 melkehvidt deraf. En Del af dette Slam aflejrer sig i det Indre 

 af Fjorden, saa at denne, ligesom den store Nagsugtok-Elv, er 

 meget vanskelig at passere med Baad. Overalt er Fjorden her 

 fuld af Lerbanker, som ikke engang Kajakker kunne flyde over, 

 og det er umuligt at lande paa de fleste Steder, da Leret er 

 saa blødt, at man ved at træde i det synker dybt i. Imellem 

 disse Banker snoer Elvlejet sig, og Strømmen har derfor her en 

 saa stor Fart, at det næppe er muligt at ro Baaden op imod den. 

 Selv helt inde ved Indlandsisen mærker man dog en temmelig 

 betydelig Forskjel i Vandstanden imellem Høj- og Lavvande, 

 under almindelige Omstændigheder næsten en Fod. Flade- 

 indholdet af hele Pakitsok ilordlek er c. 0,8 D Mil eller omtrent 

 461 Mill. D Fod. udløbet har efter et Skjøn et Tværsnit af 

 omtr. 1500 D Fod. I de c. 6 Timer, Vandet stiger, skal der 

 altsaa igjennem Strømstedet passere over 300,000 Cub. Fod Vand 

 for hver D Fod af Udløbet. — I Løbet af de næste 6 Timer 

 skal alt dette Vand, sammen med alt det ferske Vand, som er 

 kommet fra Elven under Flodtiden, løbe ud af det samme 

 snævre Løb, saa at det er indlysende, at der her løber en 

 voldsom Strøm. I Virkeligheden ligner det ogsaa meget mere 

 et Vandfald, og, naar Strømmen er stærkest, er der en Boblen 

 og Syden og et Spektakel, som allerede mærkes i lang Afstand. 

 Kun i nogle faa Minutter, medens Strømmen skal til at skifte, 

 er det muligt at passere dette Sted med Baad, og da kun med 

 yderste Forsigtighed. De herboende Grønlændere vide at for- 

 tælle forskjellige Historier om Kajakker og Baade , som ere 

 gaaede under i denne Strøm, uden at et eneste Menneske er 

 kommet levende fra det. 



Fra Bunden af den søndre Arm er der ganske kort til Ind- 

 landsisen, men, da vi den Ilte Juli kom herind, var det slet 

 ikke muligt at komme iland paa den Side af Fjorden, som 

 vender ind imod Isen. Det lykkedes os endelig at naae Landet 



